|  |  |
| --- | --- |
| Тема | **Тиңдәш кисәкләр янында гомумиләштерүче сүзләр һәм алар янында тыныш билгеләре.** |
| Максат | 1)Тиңдәш кисәкләр янында гомумиләштерүче сүзләр турында төшенчә бирү;  2) Тиңдәш кисәкләр янында гомумиләштерүче сүзләрне таба белү, тыныш билгеләрен дөрес куя белү күнекмәләре булдыру;  3) Фикерләү сәләтен үстерү өчен шартлар тудыру;  4) Дару үләннәрен белергә, аларны саклауга өндәү. |
| Төп төшенчәләр | Гомумиләштерүче сүз, тиңдәш кисәкләр, тыныш билгеләре |
| Төп ресурслар | Презентация, карточкалар, тест, “ Почмак алыш”уены, “ Белем журналы” |
| Өстәмә ресурслар | <https://infourok.ru/prezentaciya-po-okruzhayuschemu-miru-daru-lnnre-klass-3117950.html>  <https://nsportal.ru/shkola/rodnoy-yazyk-i-literatura/library/2015/11/02/tindsh-kisklr-yanynda-gomumilshteruche-suzlr> |
| **Дәрес барышы** | |
| I этап.  Оештыру, мотивация | 1. Сәламләү. 2. Дәрескә эпиграф тәкъдим итү(экранда)   ***Белемдә көч.***   * Ничек аңлыйсыз?(җаваплар) * Белемле буласыгыз киләме? Алайса¸дәресебезне кабатлаудан башлыйк.  1. Өй эшен тикшерү. ( 3 төр өй эшен тыңлау) |
| II этап. Уку мәсьәләсен чишү | 1. Рәсемле шараданы чишү.   Тактада дару үләннәре рәсемнәре исемнәре белән бирелгән, аларны атарга, кирәкле хәрефне тәртип буенча язырга.  **Т**узганак, үги ана яфрагы, кы**ң**гырау чәчәк, **д**үләнә, ак ч**ә**чәк, мәтрү**ш**кә   * Нинди сүз килеп чыкты? (тиңдәш) * Дәресебез нинди темага багышланган? (тиңдәш кисәкләр)  1. Тиңдәш кисәкләр турында белемнәрне барлау өчен “Белем журналын” тутырырга тәкъдим итә.  |  |  | | --- | --- | | **Беләм** | **Белдем** | |  |  | |  |  | |  |  | |  |  |   Беренче өлешен тутыру, аны укып китү.   1. Текст тәкъдим итү.   Дару үләннәрен яз, җәй айларында җыялар. Дару үләннәренең сабагын, яфрагын, чәчәген, орлыгын һәм җиләк-җимешләрен – **барысын да** кулланырга мөмкин. Безнең якларда түбәндәге **дару үләннәре** үсә: мәтрүшкә, ак чәчәк, үги ана яфрагы, тузганак.  Кайбер дару үләннәре Кызыл китапка кертелгән.   * Нәрсәгә игътибар иттегез?(тиңдәш кисәкләр, гомумиләштерүче сүзләр) * Дәрес темасы ничек яңгырар?(җаваплар)  1. Дәфтәрләргә число һәм теманы язу.   Тиңдәш кисәкләр янында гомумиләштерүче сүзләр һәм алар янында тыныш билгеләре   1. Текстта бирелгән җөмләләргә кирдән кайтып кагыйдәне әйттерү(укучыларның җаваплары) 2. Экранда бирелгән кагыйдәне укыту, укучылардан кабатлату. 3. Текст өстендә эш. Әңгәмә. 4. Динамик пауза. “ Почмак алыш” уены( укучыларның кулында дару үләннәре, агач, куак, чүп үләннәре исемнәре язылган фишкалар, алар сыйныф почмакларына эленгән язуларга дөрес барып урнашырга тиешләр. 5. Күнегү эшләп, теманы ныгыту.   Карточкаларда бирелгән җөмләләрдәге тыныш билгеләрен куярга, җавапны дәлилләргә.  Карточка   |  | | --- | | 1. Нигә соң шулай бик кадерле сөйкемле һәм җанга якын икән бу туган як туган җир?!(Н.Ф.)  2. Болар барысы да тормыш бизәге төлкесе дә бурсыгы да бүресе дә.(И.Г.)  3. Күпереп яткан җир куәт иясе машина аннан чыккан ис ялан тәпиле балачак болар барысы да йөрәкне әрнетәләр.(Г.М.)  4. Бөтен киселгән агачлар карт имән ак кәүсәле каеннар баллы юкәләр барысы да йөрәкне әрнетәләр.( Г.М.) |  * Эталон буенча тикшерегез. * Нәрсәгә игътибар иттегез? 3, 4 җөмләләрдәге тыныш билгеләренә. Димәк, бер җөмләдә сызык та, ике нокта куелу очраклары була.  1. Мөстәкыйль эш   Тест биремнәрен үтәү. |
| III этап. Рефлексия | 1. “ Белем журналын” тутыру(икенче багана) 2. Нәтиҗә чыгару. 3. Өй эше 4. Гоумиләштерүче сүз кергән 3җөмлә уйлап язырга. 5. Карточкаларда эш. 6. Кызыл китапка кертелгән дару үләннәре турында мәгълүмат тупларга. |